钦定古今图书集成/明伦汇编/家范典/第003卷 > 章潢图书编 > 《三纲五常总序》
## 钦定古今图书集成/明伦汇编/家范典/第003卷 > 章潢图书编 > 《三纲五常总序》

三纲二纪，人之大伦也，五常之道也。君为臣之纲，其
有分者义也；父为子之纲，其有亲者仁也；夫为妻之
纲，其有别者智也。长幼之纪，其序为礼；朋友之纪，其
任为信。之二纪者，亦不出乎三纲之外。何也？因有父
子也，而有兄弟，以至于宗族，其先后以齿者，一家之
长幼也；因有君臣也，而有上下，以至俦侣，其尊卑以
等者，一国之长幼也。因有兄弟也，而自同室以至于
宗族。其互相助益者，同姓之朋友也。因有上下也，而
自同僚以至于俦侣。其互相规正者，异姓之朋友也。
举三纲而二纪在其中，故总谓之《纲常》。人之所以为
人而异于物者，以其有此纲常之道。虽然，提其纲则
纪自理，振其纲纪则天经赖以清，地“义赖以宁，万汇
赖以成。”自混元开辟以来，孰能一日离此常道哉？是
故陈此常道于时夏，凡变此道者，不待辨哉。